[{"text_idx": "#000001", "text": "Pwysau ar y GIG yn golygu y gallai pobl hy\u0302n fod yn peryglu eu hiechyd, medd y Comisiynydd"}, {"text_idx": "#000002", "text": "Mae\u2019r Comisiynydd am weld pobl hy\u0302n yn rhannu eu profiadau o ddefnyddio gwasanaethau iechyd"}, {"text_idx": "#000003", "text": "Gallai pobl hy\u0302n yng Nghymru fod yn peryglu eu hiechyd drwy beidio a\u0302 defnyddio gwasanaethau iechyd holl bwysig, yn o\u0302l canfyddiadau arolwg a gynhaliwyd gan Gomisiynydd Pobl Hy\u0302n Cymru.1"}, {"text_idx": "#000004", "text": "Dywedodd dros 40% o\u2019r bobl hy\u0302n a holwyd eu bod yn llai tebygol o ymweld ag Adran Ddamweiniau ac Achosion Brys, cae apwyntiad a\u0302 Meddyg Teulu neu gysylltu a\u0302 gwasanaeth Meddyg Teulu y tu allan i oriau oherwydd y pwysau sydd ar wasanaethau\u2019r GIG.2 Canfu\u2019r arolwg hefyd fod 9 o bob 10 o bobl hy\u0302n yn poeni am gyflwr y GIG, a dywedodd dros dri chwarter eu bod yn poeni am wasanaethau gofal cymdeithasol.3"}, {"text_idx": "#000005", "text": "Mae\u2019r Comisiynydd yn poeni y gallai hyn olygu nad oes nifer sylweddol o bobl hy\u0302n yn gofyn am help meddygol pan fydd ei angen arnynt, hyd yn oed ar adegau a allai eu hachos fod yn un difrifol a bod angen iddynt ymweld a\u0302\u2019r Adran Ddamweiniau ac Achosion Brys."}, {"text_idx": "#000006", "text": "Mae\u2019r Comisiynydd wedi ysgrifennu at y Gweinidog Iechyd i fynegi ei phryderon, ac mae wedi galw am weithredu i sicrhau nad yw pobl hy\u0302n yn dewis peidio manteisio ar y gwasanaethau iechyd sydd eu hangen arnynt,"}, {"text_idx": "#000011", "text": "\u201cMae\u2019n amlwg o\u2019r canfyddiadau bod cryn dipyn o bryder ymhlith pobl hy\u0302n yngly\u0302n a\u0302 chyflwr presennol y GIG a gwasanaethau gofal cymdeithasol yng Nghymru."}, {"text_idx": "#000012", "text": "\u201cMae\u2019n ymddangos hefyd fod y pwysau a glywn sydd ar y GIG yn cael effaith ar fynediad pobl at wasanaethau iechyd, gyda chanran sylweddol o bobl hy\u0302n \u2013 dros 40% \u2013 yn dweud eu bod yn llai tebygol o ymweld ag Adran Ddamweiniau ac Achosion brys, ceisio cael apwyntiad a\u0302\u2019u Meddyg Teulu neu gysylltu a\u0302 gwasanaeth Meddyg Teulu y tu allan i oriau."}, {"text_idx": "#000013", "text": "\u201cMae hyn yn achos pryder mawr os yw pobl hy\u0302n yn osgoi gofyn am help meddygol os oes ei angen arnynt gan y gallai hynny fod yn peryglu eu hiechyd, boed hynny yn ystod cyfnod o argyfwng, neu yn y tymor hwy."}, {"text_idx": "#000015", "text": "\u201cRwyf wedi rhannu fy mhryderon a\u0302\u2019r Gweinidog Iechyd, Eluned Morgan AS, ac rwyf wedi galw ar Lywodraeth Cymru i weithio a\u0302 byrddau iechyd i roi sicrwydd i bobl hy\u0302n bod gwasanaethau ar gael a\u2019u bod yn hygyrch, ac y dylai pobl gysylltu a\u0302\u2019r GIG os ydynt yn pryderu am eu hiechyd."}, {"text_idx": "#000020", "text": "Wrth feddwl am y pwysau y clywn sydd wedi bod ar y GIG yn ystod y misoedd diwethaf, a yw hyn wedi eich gwneud yn llawer mwy tebygol, ychydig yn fwy tebygol, ychydig yn llai tebygol, yn llawer llai tebygol o wneud y canlynol, ynteu nid yw wedi gwneud dim gwahaniaeth? \u2013 Ceisio cael apwyntiad Meddyg Teulu [dywedodd 21% eu bod yn \u2018llai tebygol\u2019, dywedodd 24% eu bod yn \u2018llawer llai tebygol\u2019]\nWrth feddwl am y pwysau y clywn sydd wedi bod ar y GIG yn ystod y misoedd diwethaf, a yw hyn wedi eich gwneud yn llawer mwy tebygol, ychydig yn fwy tebygol, ychydig yn llai tebygol, yn llawer llai tebygol o wneud y canlynol, ynteu nid yw wedi gwneud dim gwahaniaeth? \u2013 Mynd i Adran Ddamweiniau ac Achosion Brys [dywedodd 17% eu bod yn \u2018llai tebygol\u2019, dywedodd 27% eu bod yn \u2018llawer llai tebygol\u2019]\nWrth feddwl am y pwysau y clywn sydd wedi bod ar y GIG yn ystod y misoedd diwethaf, a yw hyn wedi eich gwneud yn llawer mwy tebygol, ychydig yn fwy tebygol, ychydig yn llai tebygol, yn llawer llai tebygol o wneud y canlynol, ynteu nid yw wedi gwneud dim gwahaniaeth? \u2013 Cysylltu a\u0302 Meddyg Teulu y tu allan i oriau [dywedodd 14% eu bod yn \u2018llai tebygol\u2019, dywedodd 27% eu bod yn \u2018llawer llai tebygol\u2019]"}, {"text_idx": "#000023", "text": "Y Comisiynydd yn gofyn i bobl hy\u0302n rannu eu profiadau o wasanaethau meddygfeydd yng Nghymru"}]